**คำแถลงนโยบายของนายกเทศมนตรีตำบลดงมอน**

**ต่อสภาเทศบาลตำบลดงมอน**

**วันที่ 19 เดือน มิถุนายน พ.ศ. 2568**

**โดย นายประดิษฐ บุญเลิศ**

**นายกเทศมนตรีตำบลดงมอน**

**เรียน** ประธานสภาเทศบาลตำบลดงมอน ที่เคารพและสมาชิกสภาเทศบาลตำบลดงมอน

ผู้ทรงเกียรติ ตลอดจนผู้เข้าร่วมประชุมทุกท่าน

ตามที่เทศบาลดำบลดงมอนได้จัดให้มีการเลือกตั้งนายกเทศนตรีและสมาชิกสภาเทศบาล เมื่อวันอาทิตย์ที่ 11 พฤษภาคม 2568 และคณะกรรมการเลือกตั้งประจำจังหวัดมุกดาหาร ได้ประกาศรับรองการเลือกตั้ง เมื่อวันที่ 4 มิถุนายน พ.ศ. 2568 ซึ่งกระผม นายประดิษฐ บุญเลิศ ผู้ได้รับความไว้วางใจจากประชาชนในเขตพื้นที่เทศบาลตำบลดงมอน ให้กระผมเข้ามาเป็นนายกเทศมนตรี

บัดนี้ กระผมฐานะนายกเทศมนตรี และคณะผู้บริหารได้กำหนดแนวทางและ นโยบายการบริหารราชการของเทศบาลตำบลดงมอนเรียบร้อยแล้ว โดยยึดมั่นการปกครองระบอบประชาธิปไตยอันมีพระมหากษัตริย์ทรงเป็นประมุข โดยประชาชนมีส่วนร่วมในการ บริหารจัดการและตามอำนาจหน้าที่ ของเทศบาลที่ได้บัญญัติไว้ในพระราชบัญญัติเทศบาล พ.ศ.2496 รวมถึงฉบับแก้ไขเพิ่มเติม (ฉบับที่ 14 ) พ.ศ.2562 และพระราชบัญญัติ กำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และฉบับแก้ไขเพิ่มเติมจนถึงปัจจุบันตลอดจนกฎหมายที่เกี่ยวข้อง อาศัยอำนาจตามความ ในมาตรา 48 ทศ แห่งพระราชบัญญัติเทศบาล พ.ศ. 2496 และแก้ไขเพิ่มเติมถึง (ฉบับที่ 14) พ.ศ.2562 ความว่า " ก่อนนายกเทศมนตรีเข้ารับหน้าที่ ให้ประธานสภาเทศบาล เรียกประชุมสภาเทศบาล เพื่อให้นายกเทศมนตรีแถลงนโยบายต่อสภาเทศบาลโดยไม่มี การลงมติ ภายใน 30 วัน นับแต่วันประกาศ ผลการเลือกตั้งนายกเทศมนตรี" การประชุมเพื่อแถลงนโยบายของนายกเทศมนตรีให้กระทำโดยเปิดเผยโดย

นายกเทศมนตรี ต้องจัดทำนโยบายเป็นลายลักษณ์อักษรแจกให้สมาชิกสภาเทศบาลทุกคนที่มาประชุมด้วย

ในการบริหารงานเทศบาลตำบลดงมอน กระผม นายประดิษฐ บุญเลิศ ดำรงตำแหน่ง นายกเทศมนตรีตำบลดงมอน ในวาระการดำรงตำแหน่ง 4 ปี นับแต่วันเลือกตั้งเป็นต้นไป กระผมจะบริหารงานยึดหลักการ "ร่วมคิด ร่วมทำ ร่วมพัฒนา" เพื่อสร้างความมั่นคงเข้มแข็ง ให้กับสังคมเทศบาลตำบลดงมอน ทิศทางการพัฒนา

-2-

จะต้องยึดความต้องการประชาชนเป็นศูนย์กลางของการพัฒนา โดยเปิดโอกาสให้ประชาชน มีส่วนร่วมในการจัดทำแผนพัฒนาเทศบาลทั้งใน ระยะสั้น ระยะปานกลาง และระยะยาว ในแต่ละขั้นตอนของการพัฒนา ประชาชนจะมีส่วนร่วมในการบริหารงานโครงการต่างๆ และ ผลสุดท้ายประชาชนจะต้อง เป็นผู้ได้รับประโยชน์โดยตรงจากการบริหารงานโครงการนั้น

ภายใต้หลักการ **“ร่วมคิด ร่วมทำ ร่วมพัฒนา”** กระผมจะปรับระบบบริหารงาน เทศบาลตำบลดงมอน ไปสู่แนวทางการบริหารกิจการบ้านเมืองที่ดี เพื่อสร้างระบบบริหาร จัดการที่ดีมีประสิทธิภาพ ปราศจากการทุจริต บนพื้นฐานการมีส่วนร่วมของทุกฝ่ายในสังคม ซึ่งมุ่งเน้น

(1) มีหลักการ มีความรับผิดชอบ สามารถอธิบายเหตุและผลต่อสาธารณะได้

(2) มีความโปร่งใสเปิดเผย ตรวจสอบได้รับรู้ได้ในกระบวนการตัดสินใจต่างๆ

(3) ประชาชนมีส่วนร่วมในการบริหารจัดการ ร่วมตรวจสอบฝ่ายบริหาร ร่วมจัดการ สังคมในลักษณะประชาสังคม และสมาชิกในสังคมเคารพสิทธิเสรีภาพซึ่งกันและกัน รู้หน้าที่ของตนเอง เคารพกฎระเบียบของสังคม

นอกจากนี้การบริหารงานเทศบาลตำบลดงมอน กระผมมุ่งเน้นให้ความสำคัญกับการทำงาน เชิงบูรณาการในการประสานสัมพันธ์ความร่วมมือจากทุกภาคส่วนทุกระดับสังคมเทศบาลตำบลดงมอน จะเป็นแกนกลางในการขับเคลื่อนกลไกทางการบริหาร เพื่อเสริมสร้างฐานรากของสังคมในเขตเทศบาล

 เทศบาลตำบลดงมอนมุ่งมั่นให้บ้านเมืองมีความสงบ สะดวก สะอาด ปลอดภัย ประชาชนอยู่ร่วมกันด้วยระเบียบวินัย มีเศรษฐกิจฐานรากที่เข้มแข็ง คุณภาพชีวิตที่ดี และวิถีชีวิตที่เปี่ยมด้วยความสุข

ภายใต้บังคับแห่งกฎหมายว่าด้วยอำนาจหน้าที่ของเทศบาลตำบลดงมอน ซึ่งบัญญัติไว้ในมาตรา 56 และมาตรา 57 แห่งพระราชบัญญัติเทศบาล พุทธศักราช 2496 และที่แก้ไขเพิ่มเติมถึงฉบับที่ 14 พุทธศักราช 2562 กระผมจะบริหารงานเทศบาลตำบลดงมอนด้วยความซื่อสัตย์สุจริต และยึดมั่นตามนโยบายที่ได้นำเสนอไว้กับประชาชนในเขตเทศบาลตำบลดงมอนในคราวการเลือกตั้งเมื่อวันที่ 11 พฤษภาคม 2568 โดยมีสาระสำคัญของนโยบายในการบริหารงานเทศบาลตำบลดงมอน ดังต่อไปนี้

-3-

**1. นโยบายด้านการบริการประชาชน**

1.1 ให้บริการประชาชนด้วยความสะดวก รวดเร็ว ถูกต้อง เป็นธรรม และสร้างความพึงพอใจให้แก่ประชาชน

1.2 พัฒนาศูนย์รับเรื่องร้องทุกข์และร้องเรียนให้เป็นศูนย์กลางในการแก้ไขปัญหาได้อย่างแท้จริง และเป็นที่พึ่งของประชาชนได้

1.3 พัฒนางานด้านประชาสัมพันธ์ให้มีประสิทธิภาพ รวดเร็ว ชัดเจน และครอบคลุมทั่วถึง โดยเผยแพร่ข้อมูลข่าวสารของเทศบาลและข่าวสารที่เป็นประโยชน์ต่อประชาชน ผ่านเสียงตามสาย การประชาสัมพันธ์เคลื่อนที่ วารสาร สื่อสิ่งพิมพ์ รวมถึงช่องทางอื่น ๆ

**2. นโยบายด้านการพัฒนาโครงสร้างพื้นฐาน**

2.1 ก่อสร้าง ขยาย และปรับปรุงโครงสร้างพื้นฐาน เช่น ระบบไฟฟ้า แสงสว่าง น้ำประปา พนังกั้นน้ำ ทางเท้า และถนนต่าง ๆ ในเขตเทศบาล เพื่อยกระดับคุณภาพชีวิต และความปลอดภัยในการสัญจรของประชาชน

2.2 ขุดลอกคูคลอง และปรับปรุงระบบระบายน้ำให้ครอบคลุมพื้นที่ เพื่อเพิ่มประสิทธิภาพในการระบายน้ำ และป้องกันปัญหาน้ำท่วมขังที่อาจจะเกิดขึ้นในอนาคต

2.3 ปรับปรุงภูมิทัศน์ของเทศบาลให้มีความเป็นระเบียบ สวยงาม และมีเอกลักษณ์ของท้องถิ่น

**3. นโยบายด้านการสาธารณสุขและสิ่งแวดล้อม**

3.1 จัดระบบการรักษาความสะอาดของถนนทุกสายในเขตเทศบาลอย่างมีประสิทธิภาพ

3.2 ส่งเสริมและสนับสนุนการมีส่วนร่วมของประชาชนในการดูแลรักษาความสะอาดและสิ่งแวดล้อม รวมถึงการสร้างพื้นที่สีเขียวและพื้นที่สาธารณะในแต่ละชุมชน เพื่อใช้เป็นที่พักผ่อนหย่อนใจร่วมกัน โดยเน้นการมีส่วนร่วมของประชาชนในการดูแลพื้นที่เหล่านั้น

3.3 ส่งเสริม สนับสนุน และควบคุมการป้องกันโรคติดต่อและโรคไม่ติดต่อที่เป็นอันตราย พร้อมทั้งดูแลสุขภาพและอนามัยของประชาชนอย่างทั่วถึง

**4. นโยบายด้านการศึกษา กีฬาและนันทนาการ**

4.1 ส่งเสริมการเรียนรู้ของประชาชน โดยจัดให้มีศูนย์การเรียนรู้ท้องถิ่น และดำเนินการจัดการศึกษา อบรม หรือกิจกรรมต่าง ๆ เพื่อเสริมสร้างความรู้ ความสามารถ และทักษะในด้านต่าง ๆ ให้แก่ประชาชนทุกกลุ่มวัย

-4-

4.2 สนับสนุนการเล่นกีฬาและกิจกรรมนันทนาการของประชาชนและเยาวชน เพื่อส่งเสริมสุขภาพพลานามัย เสริมสร้างความสามัคคี และการใช้เวลาว่างให้เกิดประโยชน์ เช่น การจัดสร้างลานกีฬา การจัดหาอุปกรณ์กีฬา การจัดการแข่งขันกีฬา การฝึกอบรมด้านการกีฬา รวมถึงส่งเสริมให้มีการรวมกลุ่มเป็นชมรมกีฬาต่าง ๆ ในชุมชน

**5. นโยบายด้านพัฒนาสังคม และส่งเสริมคุณภาพชีวิต**

5.1 ส่งเสริมและสนับสนุนผู้ด้อยโอกาส ผู้พิการ และผู้ยากไร้ ให้ได้รับการดูแลและความช่วยเหลืออย่างเหมาะสม ทั้งในด้านที่อยู่อาศัยและการส่งเสริมอาชีพ เพื่อยกระดับคุณภาพชีวิตให้ดีขึ้น

5.2 จัดกิจกรรมพัฒนาและส่งเสริมศักยภาพกลุ่มเป้าหมายต่าง ๆ ได้แก่ สตรี เด็ก เยาวชน ผู้สูงอายุ และประชาชนทั่วไป ให้สามารถมีบทบาทและพัฒนาตนเองอย่างยั่งยืน **6. นโยบายด้านการป้องกันและรักษาความปลอดภัยในชีวิตและทรัพย์สิน**

6.1 ปรับปรุงศูนย์ป้องกันและบรรเทาสาธารณภัย จัดหาเครื่องมือเครื่องใช้ที่ทันสมัยและเพียงพอ พร้อมพัฒนาบุคลากรด้านป้องกันภัยให้มีความรู้ความสามารถ และสามารถปฏิบัติงานได้อย่างมีประสิทธิภาพตลอดเวลา

6.2 จัดตั้งศูนย์แจ้งเหตุสาธารณภัย และทีมกู้ชีพช่วยเหลือประชาชนตลอด 24 ชั่วโมง เพื่อสอดคล้องกับโครงการ “หนึ่งตำบล หนึ่งทีมกู้ชีพกู้ภัย” และระบบบริการการแพทย์ฉุกเฉินขององค์กรปกครองส่วนท้องถิ่น (EMS)

6.3 ส่งเสริมและสนับสนุนการจัดตั้งกลุ่ม อปพร. เพื่อดูแลความปลอดภัยในชีวิตและทรัพย์สินของชุมชน รวมถึงการเฝ้าระวัง ป้องกัน และบรรเทาสาธารณภัย โดยจัดการฝึกอบรมร่วมกับหน่วยงานภาครัฐ และจัดหาเครื่องมือที่มีประสิทธิภาพพร้อมใช้งาน

6.4 รณรงค์และดำเนินมาตรการป้องกันปัญหายาเสพติดและปัญหาอาชญากรรมอื่น ๆ ร่วมกับหน่วยงานของรัฐอย่างต่อเนื่อง

**7. นโยบายด้านการท่องเที่ยว การส่งเสริมวัฒนธรรม และประเพณี**

7.1 ส่งเสริมและฟื้นฟูขนบธรรมเนียม ประเพณี และภูมิปัญญาท้องถิ่นให้คงอยู่ และเป็นที่ภาคภูมิใจของชุมชน

7.2 สนับสนุนกิจกรรมทางศาสนา ศิลปวัฒนธรรม และประเพณีท้องถิ่น ตลอดจนงานรัฐพิธีต่าง ๆ เพื่อเสริมสร้างอัตลักษณ์ชุมชน และความภาคภูมิใจในความเป็นไทย

-5-

**8. นโยบายด้านการเมือง การบริหาร และการมีส่วนร่วมของประชาชน ด้านบริหารจัดการ**

8.1 กระจายอำนาจการบริหารและการตัดสินใจสู่ผู้บริหารระดับรอง ตามลำดับความรับผิดชอบ เพื่อเพิ่มความรวดเร็วในการปฏิบัติงาน

8.2 ส่งเสริมให้ประชาชนเข้ามามีส่วนร่วมในการจัดทำแผนพัฒนาม้องถิ่นและยุทธศาสตร์การพัฒนาของเทศบาล ทั้งในด้านการคิด การเสนอความคิดเห็น การดำเนินการ และการกำกับตรวจสอบ เพื่อความโปร่งใสตามหลักธรรมาภิบาล

8.3 สนับสนุนการพัฒนาและการใช้เทคโนโลยีสารสนเทศ รวมถึงเครื่องมือที่ทันสมัย เพื่อยกระดับประสิทธิภาพในการให้บริการประชาชน

8.4 ผลักดันการขอรับการสนับสนุนงบประมาณจากหน่วยงานภายนอก เพื่อใช้ในการก่อสร้างอาคาร**สำนักงานเทศบาลหลังใหม่** รองรับการเติบโตและการให้บริการประชาชนในอนาคต

8.5 สร้างขวัญและกำลังใจแก่ข้าราชการและพนักงาน ส่งเสริมความสัมพันธ์ที่ดีระหว่างฝ่ายการเมือง ฝ่ายประจำ และลูกจ้าง

8.6 พัฒนาศักยภาพของบุคลากร โดยสนับสนุนการฝึกอบรมและการศึกษาต่อเนื่อง เพื่อความก้าวหน้าในตำแหน่งหน้าที่

8.7 ส่งเสริมวัฒนธรรมองค์กรที่ยึดมั่นในวินัย และการให้บริการประชาชนด้วยใจ เพื่อให้ข้าราชการยึดถือปฏิบัติอย่างเคร่งครัด

8.8 บริหารงานบุคคลด้วยระบบคุณธรรม ผู้ปฏิบัติดีควรได้รับรางวัล และผู้กระทำผิดต้องได้รับการลงโทษอย่างเหมาะสม

8.9 ให้บริการประชาชนอย่างรวดเร็ว ลดขั้นตอน และเพิ่มประสิทธิภาพ

8.10 รักษาวินัยทางการเงินการคลัง ใช้จ่ายงบประมาณอย่างโปร่งใส ประหยัด คุ้มค่า และเกิดประโยชน์สูงสุดแก่ประชาชน

8.11 ปรับปรุงระบบการจัดเก็บรายได้ให้มีประสิทธิภาพมากยิ่งขึ้นในทุกด้าน ภายใต้กรอบของกฎหมายที่บัญญัติไว้อย่างเคร่งครัด

ทั้งหมดที่กระผมได้แถลงมาแล้วนั้น คือ นโยบายการบริหารราชการของเทศบาลตำบลดงมอน ซึ่งกระผมจะนำนโยบายดังกล่าวไปสู่การปฏิบัติอย่างแท้จริง โดยมุ่งเน้นการมีส่วนร่วมของพี่น้องประชาชนในชุมชน และภาคส่วนต่าง ๆ ที่จะเข้ามาเป็นพลังสำคัญในการขับเคลื่อนการพัฒนาอย่างจริงจัง การแก้ไขปัญหาของบ้านเมือง และการดำเนินนโยบายที่กระผมได้แถลงต่อสภาแห่งนี้ จะสามารถเกิดผลเป็นรูปธรรม และสัมฤทธิ์ผลได้โดยไม่ยากนัก ทั้งนี้ ต้องอาศัยความรู้ ความเข้าใจในภารกิจ ทิศทาง และ

-6-

เป้าหมายขององค์กร ตลอดจนความร่วมมือจากทุกภาคส่วน ทั้งภายใน ได้แก่ สมาชิกสภาเทศบาล ข้าราชการ และพนักงานจ้าง ตลอดจนการสนับสนุนจากภายนอก โดยเฉพาะอย่างยิ่ง คือ **การมีส่วนร่วมของประชาชนทุกคน**กระผมหวังเป็นอย่างยิ่งว่าการร่วมมือของทุกกาคส่วนที่จะนำนโยบายไปสู่การปฏิบัติให้เกิดเป็นรูปธรรมขึ้นอย่างจริงจัง

เพื่อมุ่งพัฒนาเทศบาลตำบลดงมอนให้เป็นเมืองน่าอยู่ สะอาด ปลอดภัย หล่อหลอมคุณภาพชีวิตของประชาชนให้ดีขึ้น มีสวัสดิการที่ครอบคลุมทุกมิติ และมีความใกล้ชิดกับชุมชนเสมือนญาติ ทุกความคิดเห็นของชาวเทศบาลตำบลดงมอน คือทิศทาง

-7-

แห่งการพัฒนา ในโอกาสนี้ กระผมขอขอบพระคุณท่านประธานสภาเทศบาล และสมาชิกสภาเทศบาลทุกท่าน ที่ได้กรุณาให้โอกาสกระผมแถลงนโยบายต่อสภาก่อนเข้ารับ

หน้าที่อย่างเป็นทางการ กระผมขอถือโอกาสนี้เรียนเชิญสมาชิกสภาทุกท่าน หากมีข้อเสนอแนะ ความคิดเห็น หรือประสงค์จะนำเสนอปัญหา ความเดือดร้อน และความต้องการของประชาชนในพื้นที่ ขอได้โปรดแจ้งกระผมหรือคณะผู้บริหาร เพื่อจะได้นำไปพิจารณาดำเนินการอย่างเหมาะสม และเพื่อให้การบริหารราชการเป็นไปอย่างมีประสิทธิภาพ กระผมขอแนะนำคณะผู้บริหารเทศบาลตำบลดงมอน ที่จะเข้ามาช่วยเหลือการปฏิบัติงานของกระผม ดังนี้

1. นายประยนต์ บุ้งทอง รองนายกเทศมนตรีตำบลดงมอน

2. นายพรม ภาคภูมิ รองนายกเทศมนตรีตำบลดงมอน

3. นายถอนไล สุขรี เลขานุการนายกเทศมนตรีตำบลดงมอน

4. นายวงค์ษา ภาคภูมิ ที่ปรึกษานายกเทศมนตรีตำบลดงมอน

ขอขอบพระคุณทุกท่านที่ให้เกียรติรับฟังคำแถลงนโยบายในครั้งนี้

ด้วยความเคารพอย่างสูง

นายประดิษฐ บุญเลิศ

นายกเทศมนตรีตำบลดงมอน